Document ID: 32004R1744

KOMMISSIONENS FORORDNING (EF) Nr. 1744/2004
af 7. oktober 2004
om ændring af forordning (EF) nr. 1490/2002 for så vidt angår udskiftning af en rapporterende medlemsstat
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), særlig artikel 8, stk. 2, andet afsnit, og
ud fra følgende betragtninger:
(1)
I overensstemmelse med direktiv 91/414/EØF skal Kommissionen iværksætte et arbejdsprogram for gradvis undersøgelse af de aktive stoffer, som var på markedet to år efter meddelelsen af dette direktiv.
(2)
Tredje fase af arbejdsprogrammet er fastsat i Kommissionens forordning (EF) nr. 451/2000 (2) og (EF) nr. 1490/2002 (3).
(3)
I artikel 10, stk. 3, i forordning (EF) nr. 1490/2002 oplyses der om muligheden for at overdrage ansvaret for at behandle et stof til en anden medlemsstat, hvis den rapporterende medlemsstat ikke kan overholde fristen for indsendelse af udkastet til vurderingsrapport til EFSA.
(4)
Frankrig har underrettet Kommissionen om, at den ikke vil kunne indsende udkastet til vurderingsrapport for stoffet teflubenzuron inden for den frist, der er fastsat i artikel 10, stk. 1, i forordningen. Det Forenede Kongerige har erklæret sig villig til at være rapporterende medlemsstat for dette aktive stof. Den nye rapporterende medlemsstat skal gives tilstrækkelig tid til at udarbejde et udkast til en vurderingsrapport, og derfor bør dette stof flyttes fra del A til del B i bilag I.
(5)
Forordning (EF) nr. 1490/2002 bør derfor ændres i overensstemmelse hermed.
(6)
De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
UDSTEDT FØLGENDE FORORDNING:
Artikel 1
I bilag I til forordning (EF) nr. 1490/2002 foretages følgende ændringer:
1)
I del A udgår angivelsen vedrørende teflubenzuron.
2)
I del B indsættes følgende i alfabetisk orden:
»Teflubenzuron - Det Forenede Kongerige - BAS-BE«.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. oktober 2004.

Labels: 0
6